**МИНИСТЕРСТВО ПРОСВЕЩЕНИЯ РОССИЙСКОЙ ФЕДЕРАЦИИ**

**МИНИСТЕРСТВО ОБРАЗОВАНИЯ НАУКИ ЧР**

**МУ «Отдел образования Серноводского муниципального района»**

**МБОУ «СОШ №2 С. Серноводское»**

|  |  |
| --- | --- |
| **РАССМОТРЕНО**  на заседании МО естественно  гуманитарного цикла  **\_\_\_\_\_\_\_\_\_\_\_\_** Алиханова А. Л.  Протокол № 1  От «\_\_\_\_» 08.2023-2024 уч.г. | **СОГЛАСОВАНО**  Заместитель директора УВР  \_\_\_\_\_\_\_\_\_\_\_\_\_\_\_\_\_ Асланбекова Л.С.  «\_\_\_\_» 08.2023-2024 уч.г. |

Фонд оценочных средств по чеченскому языку

Мах хадоран г1ирсийн фонд (МХГ1Ф)

Уровень общего образования: ООО (10 -11 классы)

**Составитель: Окуева Асет Шахидовна**

**с. Серноводское 2023 г**

**Дешархойн барта хаарийн мах хадоран критериш.**

**1. Дуьззина а, нийса а жоп далар.**

**2. Хаарийн кхетаман барам хилар.**

**3. Нохчийн литературин меттан норманаш ларйеш жоп далар.**

**«5» дуьллу:**

1амийна материал, кхета а кхеташ, йуьззина схьайийцахь; материалах пайдаэца хаахь, шен масалш далош; нохчийн литературин меттан норманаш лар а йеш, шен ойланаш хьалха-т1аьхьа нийсий, кхетамей, вовшашца йозушший йийца хаахь.

**«4» дуьллу:**

1амийна материал, кхета а кхеташ, йуьззина схьайийцахь; шен масалш далош, материалах пайда оьцучу хенахь, цхьа-ши г1алат далийтахь, йуха ша уьш нис а деш; нохчийн литературин меттан норманаш лар а йеш, шен ойланаш хьалха-т1аьхьа нийсий, кхетамей, вовшашца йозушший йуьйцучу хенахь ши-кхо кхачамбацарш хилахь.

**«3» дуьллу:**

1амийна материал, г1алаташ деш, йуьззина схьа ца йийцахь; материалах пайда оьцучу хенахь, шен масалш ца даладахь; нохчийн литературин меттан норманаш лар а ца йеш, шен ойланаш хьалха-т1аьхьа нийсий, кхетамей, вовшашца йозушший йуьйцуш ца хилахь.

**«2» дуьллу:**

1амийначу материалан коьрта чулацам ца хаахь; материалах пайдаэца ца хаахь; нохчийн литературин меттан норманаш лар а ца йеш, шен ойланаш хьалха-т1аьхьа нийсий, кхетамей, вовшашца йозушший йуьйцучу хенахь г1алаташ дийлийтахь.

Дешархочун балха т1ехь г1алат лара деза, барта луш долу жоп муьлхха а бакъо талхош хилахь.

Дешархочун балхана «5», «4», «3» дуьллу, нагахь санна урокан йохаллехь барта жоьпаш луш, жигара дакъа а лаьцнехь, цуьнан балхана таллам бича, бакъонех пайдаэца хиънехь.



1. Диктантехь орфографически а, пунктуационни а гӀалаташ къаьст-къаьстина лору, оценка йукъара йуьллу.

2. Диктантана **«5»** дуьллу, нагахь цхьа а орфографически гӀалат дацахь йа цхьаннал сов пунктуационни гӀалат ца хилахь.

3. **«4»** дуьллу, кхааннал сов орфографически а, шиннал сов пунктуационни а гӀалат ца хилахь (йа шиъ орфографичсски, кхоъ пунктуационни гӀалат хилахь).

3. «3» дуьллу, йалханнал сов орфографически а, пхеаннал сов пунктуационни а гӀалат ца хилахь (йа 5 орфографически, 5 пунктуационни гӀалаташ хилахь).

4. «2» дуьллу, иттаннал сов орфографически а, пхеаннал сов пунктуационни а (йа бархӀаннал сов орфографически а, ворхӀаннал сов пунктуационни а) гӀалаташ ца хилахь.

5. **«1»** дуьллу, нагахь 2 дуьллучул гӀалаташ сов хилахь.

**Дсшархочун балха тӀехь гӀалат лара деза, орфографически** **а, пунктуационни а, муьлхха а бакъо талхош, диктант йазйале оццу классехь йа цул лахарчу классашкахь Ӏамийнчух иза хилахь. Нагахь санна талламан диктантехь 5 ша дина нисдарш хилахь (нийса цаяздинарг нийсачуьнца хийцина) оценка цхьана баллана лаг1йо, иштта оценка «5» ца дуьллу, диктантехь 3 йа цул сов нисдарш хилча.**

**Оценка йуьллуш, ца лоруш дуьту:**

1 программехь йоцу йа Ӏамийна йоцу орфографически а, пунктуационини а бакъонаш талхош долу гӀалаташ (масала, V классехь хандешан карарчу а, йаханчу а хенийн чаккхенаш нийсайазйар, спряженешкахь хандешнийн нийсайаздар, подлежащиний, сказуеминий йуккъехь тире йиллар-цайиллар ца Ӏамадо. Уьш VI а, VII а, VIII а классийн программехь йу);

2 тилкхаздаьлла гӀалат (описка) лору, масала, белхало хила дезачохь белхано йаздинехь, Ӏуьйре хила дезачохь Ӏуьйле йаздинехь;

3 нохчийн маттахь зевне мукъаза й (йот) йаздар, масала: йоза хила дезачохь йеза йаздахь, йогӀу (йегӀу), йуьртахь (йуьртахь), йуьгу (йуьгу) йаздахь;

4 орам ларбеш а, ораман аьзнаш хийцалуш а терахьдешнаш йаздар, масала: исс - иссалгӀа-уьссалгӀа, итт - итталгӀа – уьтталгӀа;

5 къовсамечу мсттигашкахь чолхечу дешнийн нийсаяздар, масала: пайдаэцар - пайда эцар, нийсайаздар нийса- йаздар, гӀодар - гӀо дар, и. дӀ. кх.;

6 дешнашкахь дифтонгаш йазйар: къега- къиэга, терса- тиэрса, оза-уоза, йеха - йиэха, и. дӀ. кх. а. 7. ЦӀердешнийн къовсаме йаздар: стогалла- стагалла, мох – мохан-механ - махан, морха, и. дӀ. кх. А;

7 дешархоша далийтинчу гӀалаташна йукъара даккхий а, кегий а гӀалаташ къасто деза.

**Даккхий гӀалаташ лору:**

1 хьалхенца Ӏамийна а, йозанехь алсам пайдаоьцуш а йолу орфографичсски, пунктуационни бакъонаш талхош долу гӀалаташ.

2. Мукъазчу элпашна йуккъе йаздеш долу къасторан хьаьркаш, масала: хӀаллакьхилла, меттахъхъайра.

3. Дсшхьалхенца йолчу йа чолхечу инфинитиван суффиксийн йазйар.

4. Хандсшнех хиллачу тайп-тайпанчу къамелан дакъойн йаздар (оху -охуна йа охана, тоьгу - тоьгуна йа тоьгана).

5. Хандешан ихначу хенан йазйар, масала: бохура йа бахара, моьттура йа моттара.

6. Кху кенара цӀердешнийн йаздар: дечиган йа дечган, эчиган йа аьчган.

7. ЦӀердешнийн а, билгалдешнийн а массо къобалйина тӀеэцна йолу йацйинчу а, йуьззинчу а форманийн йазйар, масала: гӀуллакх йа гӀулкх, гӀиллакх йа гӀилкх.

**Дсшархочун балха тӀехь цхьамогӀа (кхоъ йа цул сов) цхьана бакъонна нислуш гӀалаташ хилахь, диктантана оценка лакхайаккха мега, масала, дешан чаккхенга н йаздарехь, доца шеконан элпаш (а, и, у) йаздарехь.**

Комплексни талламан белхашкахь, диктантах а, т1едилларех а

(фонетически, лексически, орфографически, грамматически, пунктуационни) лаьттачу, ши оценка йуьллу-х1ора балхана шен-шен.

**«5»** дуьллу, массо а т1едиллар нийса кхочушдинехь;

**«4»** дуьллу, т1едилларийн ¾ дакъа нийса динехь;

**«3»** дуьллу, болх ах йа цул сов нийса бинехь;

**«2»** дуьллу, болх эханал к1езиг бинехь;

**«1»** дуьллу, цхьа а т1едиллар кхочуш ца динехь.

**Билгалдаккхар:**

Орфографически а, пунктуационни а г1алаташ, т1едиллар кхочушдарехь дина долу, диктантан мах хадош лору.

**Диктант** – иза офографех а, пунктуацех а долу хаарш талларан кеп йу.

Талламан дешнийн диктанто зоь кхета хала йолу офограммаш. Иза хила йиш йу х1окху дешнийн барамехь:

5 класс-15-20 дош

6 класс-20-25 дош

7 класс- 25-30 дош

8 класс- 30-35 дош

9 класс- 35-40 дош.

Дешаран шеран 3-чу чийрикехь V-ХӀ классийн дешархошна лучу диктантан герггарчу хьесапера барам кху кепара хила магийна:

* классана - 80-90 дош

1. классана - 90-105 дош

VII классана - 105 -120 дош

1. классана- 120—135 дош
2. классана- 135-150 дош
3. классана- 150- 160 дош
4. классана- 160 -170 дош

**(Дешнаш дагардеш лору г1уллакхан дешнаш а)**

Текст хоржуш, кху некъех пайдаэца беза:

1. Диктантан текст шен чулацамехь дешархой кхеташ а, хӀинцалерчу литературни метган лехамашца йуьззина нийса йогӀуш а хила йеза.

2. Диктантан дерриге а дешнаш дешархошна кхеташ хила деза. КӀезиг лелош а, девзаш доцу а дешнаш довза а довзуьйту, уьн тӀе дӀа а йаздо.

3. Диктантан текстехь хала дешнаш хилахь, цу дешнийн нийсаяздар дешархоша Ӏамийна а дацахь, и дешнаш уьн тӀе дӀайаздо.

4. Текст йоьшучу хьехархочо дӀаешар литературни нийса а, муха йаздан деза, дешархошна дӀа ца хоуьйтучу кепара а хила деза. Масала, кӀайн, Ӏежийн, халкъан бохучу дешнашкахь, литературни аларан норманашца цхьаьна а догӀуш, чаккхенгара н ца олу, ткъа саьрмик, ч1егӀардиг дешнашкахь г-ний, к-ний хьалхахь долу и а долуш санна олу.

5. I чийрик чекхдаллалц (5 классехь хьалхара эхашо) текстан барам кхул хьалхарчу классехь хилларг магабо.

Талламан дешнийн диктантан мах хадорехь куьйгалла оьцу кху некъех:

«5» дуьллу, цхьа а г1алат дацахь;

«4» дуьллу, 1-2 г1алат хилахь;

«3» дуьллу, 3-4 г1алат хилахь;

«2» дуьллу, 7 кхаччалц г1алат хилахь;

«1» дуьллу, 7 сов г1алат хилахь.

Дешархоша кхошушбинчу ненан меттан йозанан белхашна х1итточу оценкийн ч1аг1йина норманаш лелоро г1о дан декхар ду ненан мотт хьехаран говзалла лакхайаккхарна а, 1аморан а, талларан а кепара болчу йозанан белхийн лехамаш цхьанакепара хилийтарна а.

Дешархойн хаарийн мах хадорехь коьра йолчу цхьанакепара йолчу оценкийн норманаша хьехархо мукъа ца вуьту х1ора йозанан белхан мах, массо аг1о а лоруш, шен-шен башхаллашца хадоран хьехархо декхарийлахь ву, г1алаташ а, церан масалла а тидаме эцна ца 1аш, кхочушбинчу белхан дикалла а, г1алатийн башхаллаш а тидаме эца.

Х1ора дешаран шо долалуш хьалхарчу четвертехь талламан белхан (диктантан) текстехь дешнийн дукхалла д1адахана дешаран шо чекхдолуш хиллачу талламан белхан дешнийн дукхаллехь маго йеза.Ненан маттана йозанан белхийн оценкийн норманаш х1иттийна, нохчийн меттан специфически башхаллаш тидаме эцарца.

Сочинени а, изложени а йазйар дешархойн дозуш долу къамел кхиоран коьрта кепаш (форманаш) йу.

5-9 классашкахь сочинени, изложени йазйар д1ахьо «Дозуш долу къамел карадерзор» программин декъан т1едахкаршца дог1уш.

**Сочинени а, изложени а йазйарехь толлу:**

1) билгалйина тема схьаелла хаар;

2) темица а, хьесапца а дог1уш меттан г1ирсех пайдаэца хаар;

3) меттан барам а, нийсаяздаран бакъонаш а ларйар.

Сочиненн а, изложенин а мах хадабо шина оценкица: хьалхарниг чулацамна а, меттан говзаллина а; шолг1аниг-нийсайаздарна а, сацаран хьаьркаш йахкарна а, дешнаш маь1ница нийса далорна а.

**Сочиненин а, изложенин а чулацаман мах хадабо кху бакъонашна т1едоьг1на:**

1) болх темица бог1уш бу йа бац;

2) тема кхачо йоллуш схьайиллина йу йа йац;

3) чулацаман хиламийн рог1алла нийса йу йа йац;

4) меттан исбаьхьаллин басарех пайдаэцна йа ца эцна;

5) къамелан кхачамбацарш ду йа дац.

Нийсайаздаран мах хадабо дешархочо динчу нийсайаздаран, сацаран хьаьркаш йахкаран, грамматически г1алаташка хьаьжжина.Изложенин текст йозуш а, дешархой шех кхеташ а, кхетамца-кхиоран, 1аморан маь1на долуш а хила йеза.

**Изложенина текст харжа йеза кху барамашкахь:**

Vклассана – 100-120 дош

VI классана – 150-200 дош

VII классана – 220-250 дош

VIII классана – 300-350 дош

IX классана – 350-390 дош

X классана – 390-400 дош

XI классана – 400-410 дош

**Талламан изложенина** **хаьржина текст хьехархочо шозза йоьшу.**

**Изложенина х1итточу оценкийн кху норманашкара куьйгалла эцар ца хилча ца торуш ду:**

1. **«5» дуьллу:**

а) нагахь изложенин текст хьалха-т1аьхьа нийса а, й йуьззина а, цуьнан идейни чулацамах нийса кхетош а, г1алаташ доцуш а, галдаьккхина х1ума доцуш а йийцинехь;

аь) дешнаш харжарехь йа предложенеш х1итторехь кхааннал сов г1алат дацахь, цхьаннал сов орфографин йа пунктуацин г1алат а дацахь.

2. **«4» дуьллу:**

а) нагахь идейни чулацам нийса а бийцинехь, дуьйцучу г1уллакхийн йерриге коьрта меттигаш г1алаташ доцуш а, хьалха-т1аьхьа хила оьшучу кепара а йийцинехь;

аь) дешнаш харжарехь йа предложенеш х1итторехь кхааннал сов г1алат дацахь, орфографин кхаа а, пунктуацин шина а г1алатал сов уьш ца хилахь.

3. **«3» дуьллу**:

а) чулацам коьртачу декъана нийса а бийцинехь, бакъдерш гайтарехь цхьаъ-шиъ нийса йоцу меттиг а йелахь, хьалха-т1аьхьа г1уллакхаш дийцарехь ладам боццу ледарлонаш а йалийтинехь;

аь) дешнаш харжарехь йа предложенеш х1итторехь деаннал сов г1алат дацахь, йалханнал сов орфографин а, деаннал сов пунктуацин а г1алат ца хилахь.

4. **«2» дуьллу:**

а) чулацам кхачаме боцуш а бийцинехь, бакъонца йолу материал хьалха-т1аьхьа нийса йийцарехь йаккхий ледарлонаш а, нийса йоцу меттигаш а йелахь;

аь) дешнаш харжарехь йа предложенеш х1итторехь йалханга кхочуш г1алат динехь;

б) дейттанга кхочуш орфографин а, пунктуацин а г1алат далийтинехь, царна йукъахь иссаннал сов доцуш орфографин г1алат а долуш.

Изложенина ши оценка йуьллу: хьалхарниг грамматикана, шолг1аниг литературина.

5-9 классашкахь йазйечу сочиненийн барам хила тарло кху тайпана:

5 классехь-0,5 йа 1,0 аг1о;

6 классехь-1,0 йа 1,5 аг1о;

7 классехь-1,5 йа 2 аг1о;

8 классехь-2 йа 3 аг1о;

9 классехь-3 йа 4 аг1о.

И сочиненин барам цу т1ехь сецна боций хьехархочунна хаадеза, х1унда аьлча кхин дуккха а т1едахкаршца бозуш бу цуьнан чулацам:

1) дешархойн йозанан хат1 тайп-тайпана хилар;

2) сочиненин тайпане хьаьжжина цуьнан чулацам хийцабалар.

1. **«5»** дуьллу:

а) дешнаш харжарехь йа предложенеш х1итторехь цхьаннал-шиннал сов г1алат дацахь;

аь) цхьаннал сов доцуш жима орфографин йа пунктуацин г1алат хилахь.

2. **«4»** дуьллу:

а) дешнаш харжарехь йа предложенеш х1итторехь кхааннал сов г1алат ца хилахь;

аь) шиннал сов орфографин а, шиннал сов пунктуацин а г1алат дацахь.

3. **«3»** дуьллу:

а) дешнаш харжарехь йа предложенеш х1итторехь пхеаннал-йалханнал сов г1алат дацахь;

аь) пхеаннал сов орфографин а, йалханнал сов пунктуацин а г1алат дацахь.

4. **«2»** дуьллу:

а) дешнаш харжарехь йа предложенеш х1итторехь ворх1анга кхочуш г1алат делахь;

аь) кхойттанга кхочуш орфографин а, пунктуацин а г1алат делахь, царна юкъахь ворх1анга кхочуш орфографин г1алат а долуш.

**Сочиненина ши оценка йуьллу: хьалхарниг литературина, шолг1аниг нохчийн маттана.**

Ненан меттана йозанан белхийн оценкийн норманаш х1иттийна, нохчийн меттан специфически башхаллаш тидаме эцарца.

**Пайдаэца**





****

****

****

****

**[](https://yandex.ru/images/search?p=2&text=%D0%BA%D0%B0%D1%80%D1%82%D0%B8%D0%BD%D0%BA%D0%B8%20%D1%83%D1%87%D0%B5%D0%BD%D0%B8%D0%BA%20%D1%81%D0%B8%D0%B4%D0%B8%D1%82%20%D0%B7%D0%B0%20%D0%BF%D0%B0%D1%80%D1%82%D0%BE%D0%B9%20%D0%B8&pos=95&rpt=simage&img_url=https://st2.depositphotos.com/2757500/10015/v/950/depositphotos_100156798-stock-illustration-school-girl-at-a-school.jpg&lr=1106&rlt_url=https://st2.depositphotos.com/3827765/5416/v/950/depositphotos_54167557-stock-illustration-homework.jpg)**

****

****

****

****

**Нохчийн меттан**

**мах хадоран г1ирсийн ФОНД**

**(10 класс)**

|  |  |  |
| --- | --- | --- |
| № | Дакъа | Мах хадоран г1ирсан ц1е |
| 1. | Карладаккхар. | Талламан болх «Дуьненан ирс» |
| 2. | Синтаксис, цхьалхе предложени | Изложени «Абубешар» |
| 3. | Чолхе предложени | Талламан болх «Гуьйренан йуьхь» |
| 4. | Хуттургаш йоцу чолхе предложени | Сочинени «Къинхетаме хилар» |
| 5. | Пунктуаци | Талламан болх «1алам» |

**Талламан диктант № 1**

**Дуьненан ирс**

Цхьа мехкан дай, цхьа кура элий хиллера сакьера хевшина Iаш. Даарх**-**маларх шаьш буьзча, догIмашна паргIато луш, кузашна тIетийсинчу гIайбеш тIехула шаьш агIорбевлча, элаша вовшашка хаьттинера, хьуний-хьуний хIун дезара, хьанна мила хила лаьара вайна кху дуьненахь аьлла.

Шен болчун тIе кхин оццул бахам безара шена, аьллера цхьамма. Кхаа мехкан эла хила лаьара шена аьлла, билгалдаьккхинера вукхо. КхоалгIачо, шена дуьненан да хила лаьара олуш, жоп деллера хаттарна. Вукху шимма цуьнга бехк баьккхинера.

«Шу ца кхийти сох, – церан бехк тIе ца лаьцнера кхоалгIачо, – шу а ца девзаш, шуна а ца вевзаш, йуьрта йисттехь цхьа жима хIусам а йина, сарралц даьккхинарг сарахь пхьор даъал бен а ца хуьлуш, цхьана бертахь, сайна муьтIахь йолчу хIусамненаца вехаш хилла велара со, тIаккха хир вара-кх сох дуьненан да», – аьлла. Важа ши эла ойланашка ваханера, кхоалгIаниг бакьлуьйш вуйла а хиъна.

Ткъа хьанна ца лиънера, хьанна, кху дуьненан да хилла ваха, кху дуьненах шен нус йан, xIapa дуьне шена декхарла дерзо?!

**2.Изложени «Абубешар»**

1уьйре шийло йара. Генах хаьдда гla, наггахь дитта к1ел охьадужуш хаалора. Дуьненчохь йорт йиттина к1адъелча санна, мархаш ламанца набарна тевжинера. Стигалан гар, хи ца кхоош йилича санна, ц1ена а, сийна а дара. Со лаьттачу хи йистерчу чха т1ера д1ахьаьжча, аьрру aгlop б1аьрго схьа ма**-**лоццу йолчу apaхь, дикачу дайша лерина куьг тоьхна йалташ чу а дерзийна, йерзинаяьхна аренаш йара гуш. Цхьацца меттехь йетт а, эса а, уьстаг1ий а, цхьа наггахь йежаш говр а гора. Кхузара д1ахьаьжча гуш эвлан йисттехь Абубешаран тиша ц1енош дара. Уьш къаьсттина тиша а, ледара а хоьтуьйтура царна гобаьккхина гуш долчу йуьртабахамхойн дикачу ц1еноша.

Абубешаран ц1енойн тхов ах эрз буьллуш, важа ах г1одамаш дохкуш бина бара. Цуьнан ц1енош йуххехула т1ех вер**-**вериг велакъежара Абубешаран стохка дуьйна а доьхна, раз а даьлла лаьттачу кевнах б1аьрг кхетча.

И ков айъина жимма д1а а хилийна, г1уркх санна лекха а волуш, ханна шовзткъа шо сов зама хир йолуш, г1еметта х1оьттина стаг велира кех ара. Цуьнан кога буьйхнна тишо, амма чохь сурт гур долуш къагийна ши к1арх а бара, т1ейуьйхина 1аьржачу басахь, голаш шар а белла т1ерг1ан к1адийнан, галифеш йолу хеча йара, ткъа цу хечийн когашна т1ехула а йохуш, хьалаоьззина йуьйхина можа ши пасат а йара. Царал совнаха гоьле ца кхоччуш йеха а йолуш, гонах чимчарг1а а лоцуш кечдеш дехкина хьалхахь даккхий киснаш а долуш, белшехь жимма зарзйалар а хаалуш, к1айчу гатанан коч йара. Ткъа цунна т1ехула къевллина дихкина, дукха шира хиларна локхар к1айяла а йоьлла долу меттанаш долу доьхка дара. Та11ош коьрта тиллина ах аьрша хиллал лекха а болуш, кагъеш т1ехьа д1айахийтина г1абакхан т1ам санна, маь1иг а йолуш, цхьа ге хиллал беха чо болу куйн бара. Ткъа цу куйнан к1инжаш юккъехула схьагуш куьйранан з1ок санна хьаьвзина цуьнан мара бен, б1аьргаш башха гуш а дацара. Цуьнан коканаш т1ета1ийна йолчу йуьхь т1ехь гуш: Абубешара мало ца йеш хьийзийна ши мехк, газанан ц1ога санна, ц1ац1 аьлла ирах а дог1аделла дара. Гуш дацахь а, дуйнах ала мегар дара, х1инцца хьаьжча цуьнан кисанахь, дечиган мукъ а болуш, урс а хир ма дара.

Ша ара ма веллинехь, цхьа ког хьалха д1а а тесна, п1елг санна стомма шен багахь йоллучу махоркин цигаьрканах луьра к1ур a оьхуьйтуш, хаьнт1е куьг а х1оттийна, лерина д1ах1оьттира Абубешар.

Абубешар ша ч1ог1а къонаха хеташ стаг вара. Ша пхьоьханахь, йа синкъерамехь, йа ишттачу кхечу меттигашкахь нисвелча «со», «ас», аьлла х1ума а дуьйдура цо. Шен дашана дуьхьал дош далийча лата а безам болуш вара иза. Цунна моьттура, ша стагаца дов даккха ца кхийрича а, зудче шена луъург бен да дойтуш ша хилча а, дийнна стака къаьркъа т1е х1ума ца кхоллуш ша мелча а, наггахь бен ша вела ца къежаш хилча а, зуда шеца цхьаьна стоьла гонах ша охьа ца хиъча а, нахана йуккъехь ша коьртара куйн д1абаьккхича а ша воккха къонаха ву. Ша зудчунна хьалхара дечиг даьккхича, ведар хи деача, йа базарара цуьнца тускар лаьцна веача цунна моьттура шегара йоккха ледарло йолу. (363 дош)(1. Хамидов «Абубешар»)

Хьесап:

1. Абубешаран ц1енойн тхов. 3. Абубешара латтар.
2. Абубешаран сибат: 4. Абубешаран амал:

а) когара к1архаш; а) нахаца къовсавалар;

б) т1ера бедар; б) зудчух летар.

**3.Талламан болх «Гуьйренан йуьхь».**

Хаза лаьттина и йовха аьхке чекхйолуш йара. Аьхке чекхйаларх-м 1алам а, адам а, массо а садолу х1ума саготта дацара. Т1екхочуш берг токхе мур бара – гуьйре! Уггар хьалха гуьйре т1екхочийла , цунна кечам бан безийла хаийтира мангалхоша.

Аьхкенан йуккъерчу а, т1аьххьарчу а деношкахь, 1уьйранна сай-бодий къаьстачу хенахь, мерзачу набарх а ваьлла, ахь ладоьг1ча, хезаш хуьлура шатайпа тата. Иза мангалхоша тусуш долчу мангалийн татанаш дара. 1уьйранна баца т1ера тхи дожале д1ах1уьттий мангалхой де дохдале мангал хьокхий а бовлий, де дохделча, кхорийн 1индаг1ехь садо1уш хуьлура. Цул дика садо1ила хир йацара.

Суьйренгахьа лестина де шелделча, цара д1адолор ду шайн ирачу мангалшца кесарш охьадахка. Дикка бода боллалц мангал а хьаькхна, уьш ц1ехьа боьрзур бу, кхана йуха а х1окху метте йухабахка.

Билггал гуьйре т1екхочуш хилар гойтуш аьхкенан т1аьххьарчу деношкахь стиглара схьа хаам бира. Уьш г1арг1улеш йара шайн некъан узам а беш, низам ца дохош, къилбехьа довхачу мехкашка 1а даккха йоьлхуш.1одика йеш санна, йуьрта т1ехула ши-кхо го а баьккхинаг1арг1улеш къайлайевлира. Шеко йацара, уьш шайн маьхьаршца б1аьста йухайог1ург хиларх.

**Сочинени «Къинхетаме хилар»**

**6. Шеран талламан диктант «1алам»**

Гонаха самадолуш дара т1ейог1учу б1аьстено дендина 1алам. Ч1енигаш а эт1ош, гучудевлла кегийра г1аш дара цхьацца долчу дитташ т1ехь гуш. Лакхахь хьоькхучу б1аьстенан мелачу механ тулг1е хьекхалора наггахь к1ентан дег1ах. Нанас дайн хьоькхучу куьйго санна, коьрта т1ехула хьакхалуш т1ехболура иза, кхуьнан коьртара месаш д1аса а яржош.

«Мохь тоха те аса? Орца даккха те?»-дагадеара к1антана. Т1аккха а, цхьанна д1ахазахь осала хетар ву-кх со, бохург дага а деана, юха а басах хьалатасавелира иза. Амма куьг а, ког а д1атаса х1ума цахиларна, юха а 1инах чушершаш воллучу кхуо катоьхна схьалецира ша х1инццалц 1ожаллин буйна ца вохуьйтуш сацийна йолу колл.

Кхунна гена доццуш охьахиира цхьа хаза бос болу хьоза. Д1а а, схьа а хьаьвзина, корта аг1ор баьккхина адаме а хьаьжна, «ч1ир-ч1ир»-элира цо, цкъа-шозза, кхосса а луш.

«Дависа, цхьана минотана, хьан санна, ши т1ам белира сан», -дагадеара дег1ера ницкъ кхачош воллучу к1антана… (139дош. Саракаев Хь. «Ирсе б1аьрхиш.»)

**Грамматически т1едиллар. Синтаксически таллам бе.**

1-ра вариант 2-г1а вариант 3-г1а вариант

1-ра абзац 2-г1а абзац 3-4 абзацаш.

**Нохчийн меттан**

**мах хадоран г1ирсийн ФОНД**

**(11класс)**

|  |  |  |
| --- | --- | --- |
| **Рог1.** | **Предметан таллам бен дакъош** | **Мах хадоран г1ирсан ц1е** |
| **1** | Синтаксис,пунктуаци,цхьалхе предложени | «Шийла кхаъ» талламан болх. |
| «Бабин беркате т1орказ» Изложени |
| **2** | Чолхе предложени | «Расха» талламан болх |
| **3** | Ма-дарра а,лач а кеъамел | Сочинени « Нохчийн къоман зуда» |
| **4** | Пунктуаци | «Бохам» талламан болх. |

**Талламан диктант №1**

**Грамматически т1едилларца диктант**

**«Шийла кхаъ»**

Лахьанан беттан тIаьххьара де дара Делан къинхетамца деъна. Де делкъал тIаьхьенга лестинчу хенахь мархашна кIелдIахула, ша кIезиг гойтуш, малх къайлабелира, цхьана хIуманах дIалачкъа боьдуш санна. Арахь шелъяла йолаелира, тIесерса доладелла дерз дагна Iаткъаме дара.

Зулай могаш яцара, амма доьналла долуш, сий-ларам болуш, гIиллакхе яра массаьрца а. Цу дийнахь, Iаьнан кечамна цхьа машен юьззина деана дечиг керта дIа а даьхьна, нораш а хьаькхна, чубирзира цуьнан доьзал.

Хьалхарчу буса набаран суй банза яра Зулай. Цамгаро оцу деношкахь мелла а сабIарздинера цуьнан. Доцчу денца пеш лато хIоьттира иза. Цунна ца хаьара маьркIаж-хан кхачале шен дагна шийла кхаъкхачор буйла. Иза тешна яра шен кIант могаш-маьрша цIавоьрзург хиларх. Мичара дели а ца хууш, корах деана олхазар кхийтира. Амма иза, можа бIагор беача санна, дуьйжира. Цхьа тамашена дог тохаделла, охьалахъелира Зулай. «Цхьа кийрара схьаэккха гIерташ санна, деттало-кх сан дилха дог», – аьлла, йистхилира иза.

Дависа хьан, ненан дог, тохаделла, кийрара схьадаьлла даха меттиг йоцуш, хьан бIаьрза хьийзар.

(151дош)

(Б.Н.Исакова)

**ТIедиллар**.

1. 1-чу абзацера чолхе предложени синтаксически талла.
2. Схьаязбе текстера меттан суртхIотторан гIирсаш: цхьа дустар, цхьа эпитет

**Изложени**

**«Бабин беркате т1орказ»**

Жимачу хенахь башха иэс ца хуьлу кегийчеран гонах долчун терго йан:Даймехкан хазаллин ,къоман сийлаллин,йуьртахойн г1иллакхийн,лулахойн дикаллин,баккхийчу нехан мехаллин.Де кхоьлина цат хилчхьана,дуьненан исбаьхьалле кхийда дог маьрша дитича,цунах тоам беш лела бераллехь.

Цхьана хазачу б1аьстенан дийнахь ненера пурба а даьккхина,Шовда денана йолчу йахара,жимма цуьнца марзо эца. Бабина ч1ог1ат дукхайезара жима Шовда. Ша йолчу йеъна,цунна там бан г1ертара.Нанас шега ц1ахь ,йохайарна кхоьруш,ца йуьлуьйту пхьег1аш йуьлуьй тура.Мухха хьакхахь а,шен чу нуй ,горгам хьокхуьйтура.Т1аккха цо диначу г1уллакхашна,бекхамна санна,сихха нохчийн пешан ц1ергахь сискал йоттий,цуьнца йетшура молуьйтура.

Жимма луьйш-олуш 1ийначул т1аьхьа Шовдина уггар мерза хета къайле гучуйоккхура бабас.Шен даг т1е гилгаш дохуш санна,хетара йо1ана,цо шен куьйган керайукъахь масех шекаран б1елигкховдийча.Ткъа наггахь г1ожан буьххьехь долу ц1азамаш а,б1араш а лора.

Шовдина хазахетара бабин т1орказ.Цхьа хаза тайп-тайпанчу басаршца дехкина т1ехь зезагаш ,Т1етесна тир йаьккхина кечдина к1адин киса..Йо1ана моьттура бабин массо а къайле цу чохь лачкъийна йу. Шен бераллин хьекъалехьаьжжина, и къайле йу моттура цу чохь долчу дуккха а б1елигех, кампетех кхийолчу бес-бесарчу х1уманех.

Иштта цхьана дийнахь йо1а бабица къамеле йаьллачохь хаьттира:

- Баба,гуттар а хьан т1орказ дуьйцуш ма хуьлу Зийдат,цо йоккха меттигд1алоцу бохуш.Иза ара ца доккхуьйтуш,халахета ,моьтту суна,цунна.Ахь ма олий,хьан цу чохь дуьненан меха йолу къайле йу.Зийдатца ца доькъу ахь,соьца санна,цу чуьра хьайн мерза б1елигаш а,кампеташ а?

И хаттар хезча, баба доггах йелайелира.Цул т1аьхьа Шовда куьг лаьцна меллаша т1рказна т1ейигира цо.Цунна тоьхна долу дог1а схьа а даьстина,хьалайехира цу чуьра дуккха а х1уманаш.Амма йоь1ан б1аьрг ца кхийтира ша сатуьйсучух.Цкъа лерина д1ахьарчийна тиша бедарш схьайаьстира бабас.

-Х1ара сан деден Хьаьжин ц1а воьдуш т1ехь хилла духар ду.Кху духаранйозалла йийцина ца йаллал йеза йу.Оцу хенахь Хьаьжин –ц1а г1аш боьлхуранах.Сан дедена дуккха халонаш т1е1иттайелла некъан бохаллехь.Халонашца цхьаьна тишдала доладелла хилла духар. Амма ша ц1авирзича,шена гучувала веанчу стагана и т1ехь долуш маракхеташ хилла иза,хийла цига кхача сатесначу стеган ког а,б1аьрг а ца кхаьчначу йезачу меттигашкахь шена т1ехь д1а а,схьа а лелина духар ду бохуш.Цуьнан дозаллина тхан денанас х1ара массарна а гучохь кхозуш латтадора,\_дийцира цо.

Т1аккха т1етуьйхира :

-Х1ара,сан ненанана Кулсум маре йоьдуш ,цунна т1ехь хилла г1абали а,цу йукъах дихкина хилла долу доьхка а ду.

Кхин а цхьацца шира,шен дагна хьоме х1уманаш гайтира бабас йо1ана.

-Шовда,х1ара йукх Бабин йерриг къайле,\_дегочу озаца элира йоккхачу стага.

**Ш.Х.Дашаева (404 дош).**

1.Бераллин хан.

2.Шовда денана йолчу йахар.

3.Бабин т1орказ.

4.Шовдин хаттар

5.Бабин къайле.

**Талламан диктант.**

**«Расха»**

Ерриге a гIoпaчохь а кхо-биъ доьзалан бен ца йисинера шайн долахь говраш. Уьш а комиссис ца магош йисинарш яра. Царех цхьаъ тхайниг яра. Ханна йоккха хиларал совнаха, аьрру бIаьрга тIехь кIай долуш а яра Расха. Говрана Iуналла дар Iийсаний, суний тIехь дисинера. Со цIахь воцчу шина баттахь да ваьлла говре хьожуш хиллачу Iийсас хIинца, со цIа кхаьчна аьлла, говр башха тергал а ца йора. Шен карахдаьлча, наггахь докъаран цIов-м тосура цо, ткъа суна Расха дукхаезара.

Хьекъал долуш говр яра иза. Шега кхайкхича, тIейогIура, шега бехча, ког а кховдабора, сан кераюккъера шекар а, кампет а дIаоьцура цо. Геннара со шена гича а, терсаш, шена тIевоьхура цо со. Я, ша йаьстина хилча, йодий суна тIе а йогIий, шен корта сан белша тIе буьллура Расхас.

Аьхкенан довха денош даьхкича, кест-кеста лийчо а юьгура аса говр. Расхина хаза а хетара ша лийчош. Терсаш, «хурр» деш, хи чухула йоргIа хьоькхуш дIасауьдуш, лелара иза. ЦIеххьана вуха а воьрзий, канашкахь цуьнан бетах хи детта волалора со. Резахуьлий, корта а лестош, хи чу ког бетта йолалора Расха...

(171дош)

(Хь.Б.Саракаев)

**ТIедиллар**.

1. Текстера чолхе-цхьаьнакхетта предложени схьалаха.

Цуьнан грамматически лардаш схьаязъе.

1. Цу предложенера хуттург схьаязъе, цуьнан тайпа билгалдаккха.
2. 1-чу абзацера чолхе-карара предложени схьалаха, тIетухучу предложенин тайпа билгалдаккха.

**Сочинени «Нохчийн къоман зуда»**

**Талламан диктант.**

**«Бохам»**

Пхи шо дара моьтту суна сайн цу гурахь, Iаьнна кечйинчу алах сан вашас цIе тесча. Тхойшиъ сирникех ловзуш вара, вовшашна уьш, лета а еш, тIеттIа кхуьйсуш; сарахь дара иза, маьркIажан бода къовлалуш.

Сан ваша, сол ши шо воккхахволу, тIаьххьара а, и ловзар кIорда а дина, ала тIе сирникаш кхийса хIоьттира. Асамохь хьоькхура, саца бохуш. ЦIе эххар а марсаелира, тхойшинга дIа а ца яйалуш.

Тхойшиъ ведда, божалан тхов тIе а ваьлла, дIалечкъира, шипаран бисткхачалучухула хьераяьллачу цIаре а хьоьжуш. Йол дукха яра, арц санна, ирх а яхана, paгIy санна, ехха йоьттина. Маьхьарий дара тхойшинна хезаш, тхан да а, девежарий а, лулахой а болуш юкъахь. «Ши кIант лаха, ши кIант! – бохуш, мохь беттара тхан дас. – Йол йита, ши кIант схьалаха, ваьгний хьажа ши кIант!»

Со вилхира, мохь а баьлла, дена тхойшиъ велла моьттиний а хиъна.

И йогу цIе а, маьхьарий а, и дIасауьду нах а битина, дас тхов тIера охьаваьккхира тхойша: «Велха ма велха, дукхаваха шуьшиъ, шуьшиъ дийна хилчхьана... йол-м жIаьлеша яахьара», – бохуш, тхойшиъ кхеравеллий а хиъна, веларца хьеста а хьоьстуш.

(170 дош)

(М.Э.Бексултанов)

**ТIедиллар**.

1. Текстера шакъаьстина къастам схьаязбе.
2. Текстера хуттургаш йоцу чолхе предложени схьалаха, цуьнан грамматически лардаш билгалъяха.
3. 3-чу абзацера ма-дарра къамелан схема хIоттае.

**Тесташ**

**Тест № 1 (1- ра вариант)**

**1.Предложени олу:**

1. рог1ехь д1айаздинчу дешнех;

2. ойланан а,къамелан а уггар цхьалхечу декъах;

3. йозанехьвовшахкхеттачу дешнех.

4. дешнийн цхьаьнакхетарехь.

**2.Дешнашна йуккъе уьйр а тосуш,дешнаш хийцалучу декъах олу:**

1.суффикс; 2.чаккхе; 3.лард; 4.дешхьалхе.

**3.Варийлахь(1) дукха (2) нуй (3) шайн Бабин не1ара т1ехьарниг ма балахь (4) и (5) суна бекъар бу хьуна.**

Х1окху предложенехь ц1оьмалгаш йахкаран нийса вариант къастайе:

1. 1,2,4. 2.2,4,5. 3.1,3,4,5, 4. 1,2,3,4.

**4.Дуккха а адамаш, къаьсттина бераш, ч1ог1а хазахеташ хьуьйсура хьаьхкинчу говрашка.** Х1окху предложенера билгалдаьхна дешнаш ду:

1.Шакъаьстина цуххедиллар;

2.Даьржина т1едерзар;3.Йукъадало дешнаш;4.Латтаман дурс.

**5.Нохчийн маттахь легар къастадо:**

1.Доланиг дожаран чаккхенца;

2. Коьчалниг дожаран чаккхенца;

3. Дийриг дожаран чаккхенца;

4. Хотталург дожаран чаккхенца;

**6.Доцца аьлча экскурси дика чекхйелира.Х1окху предложенера доцца аьлча бохург:**

1.йукъадало дош ду; 2.хуттург йу; 3.даран суьртан латтам; 4.шакъаьстина меже.

**7.Х1ара дешнаш антонимаш дац.**

1.йахь- хьаг1;

2.ирс – докъазалла;

3.буьйр-омра;

4.комаьрша- пис.

**8.Орфографи олу:**

1.меттан дерриге а дешнех;

2.дешнийн нийсайаздар 1амочу бакъонех;3.йозанехь сацаран хьаьркаш х1итторан бакъонех;4.меттиган маттах.

**9.Дешан х1оттаман дакъош:**

1.подлежащи,сказуеми,къастам;

2.ц1ердош,билгалдош,куцдош;

3.орам,чаккхе,дешхьалхе,суффикс,лард;

4.айдардош,дешт1аьхье,дакъалг,хуттург.

**10.Терахьдешнаш хуьлу:**

1.цхьалхе,чолхе,х1оттаман;2.мухаллин,доладерзоран;

3.йаххьийн ,къастамза,гайтаран;4.берта,бертаза.

**11.Дацаран дакъалг ца деепричастица йаздо:**

1.даима цхьаьна;

2.даима къаьстина;

3.цхьаьна а,къаьстина а; 4.дефисца.

12. **Дуьххьарлера нохчийн абат ( «Нохчийн джуз ду х1ара»)**

**х1оттийнарг вара:**

1.Досов Къеда; 2.Эльдарханов Таьштамар;

3.Ошаев Халид; 4.Солтаханов Эльбек.

13. **Латтаман дурс ду х1окху предложенехь:**

**1**.Селхана,иссалг1ачу ноябрехь,г1урбанан хьалхара де дара.

2.Карина,ненан цхьаъбен йоцу йо1,ч1ог1а кайина йара.

3.Кхин охьа а ца лахлуш, къамеле йелира зуда.

4.Цуьнан да.1илманча,дика вевзаш вара Нохчийчохь.

**14.Сахиллалцшен хазачу эшаршца иза новкъайоккху зарзаро.**

Х1окху предложенин грамматически лард йу:

1.иза новкъайоккху;

2.новкъайоккху зарзаро;

3.эшаршца новкъайоккху;

4.новкъайоккху.

**15.Чолхе предложен иолу:**

1.шина йа масех цхьалхечупредложених лаьттачух;

2.йеа йа масех цхьалхечу предложених лаьттачух;

3. кхаа йа масех цхьалхечупредложених лаьттачух;

4.пхеа йа масех цхьалхечу предложених лаьттачух;

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** |  | **«5»** | **«4»** | **«3»** | **«2»** |
| **2** | **2** | **1** | **1** | **2** | **1** | **3** | **2** | **3** | **1** | **2** | **1** | **4** | **2** | **1** | **13-15** | **10-12** | **7-9** | **1-6** |

**Тест № 1 (2- ра вариант)**

**1.Предложенино гойту:**

1.адамаша ден къамел;

2.адамийн кхочушхилла йаьлла ойла;

3.вовшашца уьйр йолушцхьаьнакхетта дешнаш;

4.дщешнийн фразеологически цхьаьнакхетарш.

**2.Дешан х1оттаман дакъошду:**

1.подлежащи,сказуеми,къастам;

2.ц1ердош,билгалдош,куцдош;

3.орам,чаккхе,дешхьалхе,суффикс,лард;

4.айдардош,дешт1аьхье,дакъалг,хуттург.

3. **Доцца аьлча экскурси дика чекхйелира.Х1окху предложенера доцца аьлча бохург:**

1.йукъадало дош ду; 2.хуттург йу; 3.даран суьртан латтам; 4.шакъаьстина меже.4.

**4.Подлежащи хуьлу**

1.лааме,лаамаза; 2.грамматически,логически: 3.мухаллин,меттиган; 4.берта,бертаза.

**5.Лексика бохучу декъа йукъа ца йог1у:**

1.лексикологи; 2.семасиологи; 3.лексикографи; 4.орфографи.

**6.Х1ара предложени йукъара- йуьхьан йу:**

1.Б1аьстенан мохо бешара г1аш лестадора.

2.Нехан динара хотталахь вуссу.

3.Селхана рег1ахь дог1а деара.

4.Арахь шелйелла.

**7.1уьйренна кхетттачу малхочехка башийра буткъа ша.**

Х1окху предложенехь грамматически лард йу:

1.башийра ша; 2.кхеттачу малхо;

3.малхо башийра; 4.чехка башийра ша.

**8.Кхушара къаьсттина хьийкъинера муьргаш.**

Х1окху предложенехь **къаьсттина** боху дош:

1.латтам бу; 2.къастам бу; 3.кхачам бу; 4.цхьа меже йац.

**9.Х1ара дешнаш синонимаш ду:**

1.стигал-латта; 2.гоьза-гарс;

3.токхо-йакхо; 4.дахар-1ожалла.

**10.Хьоме дешархой,шаьш дуьненчохь дехаш мел ду,мехкан а,**

**халкъан а сий ларделаш.**

Х1окху предложенехь хьоме дешархой:

1.даьржина т1едерзар ду;

2.латтаман дурс ду;

3.предложенин шакъаьстина меженаш йу;

4. йукъадало дешнаш ду.

**11.Массо а машарна ваха веза бохуш,закон дукх вайн мехкан.**

Х1окху предложенера т1етуху предложений йу:

1.бахьанин;

2.бехкаман;

3.къастаман;

4.кхачаман.

**12. Оцу минотехь йай-й шок туьйхира? Мохьмад луьйчура сецира.**

Х1окху предложенехь:

1.ц1оьмалг йилла йеза;

2.тире йилла йеза;

3.т1адам билла беза;

4.шит1адам билла беза.

**13.Хоийла хьуна (1) мел хала бакъо а (2) нагахь (3) кхоччуш (4) дика хьо цунах кхеташ хуьлий (5) хьайга нийса а (6) кхетош а (7) йийцалур йуй.**

Х1окху предложенехь ц1оьмалгаш йахкаран нийса вариант къастайе:

1. 2,3,5,6.
2. 1,3,5,6,7.
3. 1,2,3,4,5,6.
4. 1,2,5,6.

**14. Тешам? иза къонахчун коьрта амал йу. Мотт? иза массо х1уманан а бух бу.**

Х1окху предлженешкахь:

1. ц1оьмалг йилла еза;
2. т1адам билла беза;
3. тире йилла йеза;
4. шит1адам билла беза.

**15. Х1инца вайн йолу алфавит т1еэцна:**

1. 1908 шарахь;

2. 1918 шарахь;

3. 1927 шарахь;

4. 1938 шарахь.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** | **15** |  | **«5»** | **«4»** | **«3»** | **«2»** |
| **2** | **3** | **1** | **2** | **4** | **2** | **3** | **1** | **2** | **1** | **3** | **2** | **4** | **3** | **4** | **13-15** | **10-12** | **7-9** | **1-6** |

Тест № 1 (3-г1а вариант)

1. **Предложени олу:**
2. рог1ехь д1айаздинчу дешнех;
3. ойланан а, къамелан а уггар цхьалхечу декъах;
4. йозанехь вовшахкхеттачу дешнех;
5. дешнийн цхьаьнакхетарех.
6. **Дошамаш х1иттор 1амочу лексикологин декъах олу:**
7. Этимологи;
8. Лексикографи;
9. Семасиологи;
10. Диалектологи.
11. **1аьрбийн маттара т1еэцна дешнаш лела:**
12. 3-чу классехь;
13. 5-чу классехь;
14. 2-чу классехь;
15. 4-чу классехь.
16. **Интонологи ц1е йолу дакъа йукъадог1у:**
17. фонетикана;
18. морфологина;
19. синтаксина;
20. пунктуацина.
21. **Дешнашна йуккъе уьйр а тосуш,дешан хийцалучу декъах олу:**
22. суффикс;
23. чаккхе;
24. лард;
25. дешхьалхье.

6.Дошкхоллар хуьлу:

1. нийса,дукханеха;

2. берта,бертаза;

3. схьадаьлла,схьадалаза;

4.чолхе,цхьалхе.

**7. Шолг1ачу легарна йукъадог1у:**

1.лач дожаршкахь –чу чаккхе йолу билгалдешнаш;

2.лааме мухаллин а, йукъаметтигаллин а билгалдешнаш;

3.доланиг дожарх хилла лаамаза билгалдешнаш.

**8. Чолхе предложенеш хуьлу:**

1. чолхе-цхьаьнакхетта,чолхе-карара,хуттургаш йоцучолхе;

2. т1етуху, коьрта, коьртаза;

3. йуьхьан, йуьззина, ц1еран;

4. дийцаран,хаттаран, айдаран.

**9. Доцца аьлча,экчкурси дика чекхйелира.**

Х1окху предложенера **доцца аьлча бохург:**

1.йукъадолу дош ду;

2.хуттург йу;

3.даран суьртан латтам бу;

4.шакъаьстина меже йу.

**10. Х1ара предложени т1едожаран йу:**

1. Шийла йара тахана арахь.

2. Ма сиха д1аделикх х1ара де!

3. Ц1ахь бан белла болх кхочушбе.

4. Хьо вог1ий соьца?

**11. Х1окху предложенера ц1ерметдош йукъаметтигаллин ду:**

1. Иза мила ву?

2. Цо хьаьнга дийцира цунах лаьцна?

3.Ткъа со мича ваха веза?

4.Суна-м ца хаьа, иза мила ву.

**12.Чолхе предложен иолу:**

1.шина йа масех цхьалхечу предложених лаьттачух;

2.йеа йа масех цхьалхечу предложених лаьттачух:

3.кхаайа масех цхьалхечу предложених лаьттачух;

4пхеа йа масех цхьалхечу предложених лаьттачух;.

**13.Х1окху хандешнаша хьалха йахана хан гойту.**

1. Вицвелла,хьагйелла ,ладег1на;

2. Дагаихнера,баьхнера,хьагйеллера;

3. Дийци,ладуьйг1и,вицви;4.ладуг1ура,вицлора,хьаглора.

**14.Спряжени олу:**

1. Ц1ердош дожаршца хийцадаларх;

2. Ц1ерметдош йаххьашца хийцадаларх;

3. Хандош терахьашций,хенашций,классашций,

саттамашций хийцадаларх;

4. Билгалдешан даржашца хийцадаларх.

**15.Дуьххьарлера нохчийн аббат( «Нохчийн джуз ду х1ара») х1оттийнарг вара:**

1.Досов Къеда; 2.Эльдарханов Таьштамар;

3.Ошаев Халид; 4.Солтаханов Эльбек.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |  | «5» | «4» | «3» | «2» |
| 2 | 2 | 4 | 1 | 3 | 1 | 2 | 1 | 1 | 3 | 4 | 1 | 2 | 3 | 1 |  | 13.15 | 10-12 | 7-9 | 1-6 |

**Тест №1 (4-г1а вариант)**

**1.Предложенино гойту:**

1.адамаш ден къамел;

2.адамийн кхочушхилла йаьлла ойла;

3.вовшашца уьйр йолуш цхьаьнакхетта дешнаш;

4.дешнийн фразеологически цхьаьнакхетарш.

**2.Х1ара предложени чолхе-карара йу:**

1.Ид1абоьду некъ стенга боьдуш бу,дийцахьа суна.

2.Х1инца,суна хаьа,мало йан мегар дац.

3.Кхин охьа а ца лахлуш, къамеле йелира зуда.

4.Малх хьаьжнера,делахьа йовхо к1езиг йара.

**3.Х1ара дешнаш дакъалгаш ду.**

1.ткъа,делахь а,йа,х1етте а;

2.чу,т1ехь,к1ел,уллохь;

3.чул,х1ета,ур-атталла,мел;

4.маржа-1а1,1алелай,жолам-йа1,гап-гип-гап.

**4.Кху предложенера т1ехь боху дош ч1аг1даран дакъалг ду:**

1.Тхан хьехархо а т1ех, дерриге а экскурсе дахара;

2.Поднара т1ехь 1уьллура г1ора эшна к1ант;

3.Цу суьртанш т1ехь цунна вевзира шен да;

4.Бешарчу дитташ т1ехь дека олзазарш.

**5.Х1ара преложени т1едожоран йу:**

1.Шийла йара тахана арахь.

2.Ма сиха д1аделикх х1ара де!

3.Ц1ахь бан белла болх кхочушбе.

4.Хьо вог1ий соьца?

**6.Х1окху предложенера сказуеми хандешан х1оттаман ду:**

1.Г1иллакхий,оьздангаллий йиший,ваший ду

.2.Суна школехь дешат лаьа.

3.Дешар-серло,цадешар- бода.

4.К1антана йеза шен нана.

**7.Нехан шуьнехь къонах а верстар вац,нехан хьаьвди т1ехь дин а**

**берстар бац.**

1.Х1ара предложени йу:

1.чолхе-карара;

2.хуттургаш йоцу чолхе;

3.чолхе-цхьаьнакхетта;

4.цхьалхе,цхьанатайпанчу меженашца.

**8.Латтаман дурс ду х1окху предложенехь:**

**1**.Селхана,иссалг1ачу ноябрехь,г1урбанан хьалхара де дара.

2.Карина,ненан цхьаъбен йоцу йо1,ч1ог1а кайина йара.

3.Кхин охьа а ца лахлуш, къамеле йелира зуда.

4.Цуьнан да.1илманча,дика вевзаш вара Нохчийчохь.

**9.Дешан х1оттаман дакъошду:**

1.подлежащи,сказуеми,къастам;

2.ц1ердош,билгалдош,куцдош;

3.орам,чаккхе,дешхьалхе,суффикс,лард;

4.айдардош,дешт1аьхье,дакъалг,хуттург.

**10.Кху предложенера къастамаш цхьанатайпана бац:**

1.уьш дара керла,ховха,хаза зезагаш.

2.К1анта деара ц1ен.можа зезагаш.

3.Г1опана гонаха йара лекха аннийн керт.

4.Керт мел йу д1асакхийсина йара аннийн ,эчиган,ангалин гергаш.

**11. Схьагарехь,шеко йоццуш,тешна а, хетарехь бохучу йукъадалочу дешнийн маь1на ду:**

1. Рог1алла йа уьйр-йукъаметтиг гойтуш;

2.тайп-тайпанчу кепара дог тешна хилар гойтуш;

3.тайп-тайпана хаамаш,синхаамаш гойтуш;

4.хаам хьаьнгара хуьлу гойтуш.

**12.Варийлахь(1) Дука(2) нуй 93) шайн Бабин не1ара т1ехьарниг ма балахь(4) и (5) суна бевзар бу хьуна.**

1.1,2,4. 3.1,2,4,5.

2.2,4,5. 4.1,2,3,4.

**13.Чолхе-карара предложен иолу:**

1.цхьабосса бакъо йолуш цхьаьнакхеттачу цхьалхечу предложених лаьттачух:

2.Кхеторан меженаш шена чохь йолчу предложених;

3.цхьанатайпана йа шакъаьстина меженаш шена чохь йолчу предложених;

4.коьртачу а,т1етухучу а предложенех лаьттачух.

**14.Йа цхьанна совг1атана йелира цо и говр,йа къуша лачкъийна иза.**

Х1ара предложений у:

1. Цхьалхе,цхьанатайпанчу меженашца;

3.хуттургаш йоцу чолхе; 2.чолх-карара;

4.чолхе-цхьаьнакхетта.

**15.Т1аккха Зараана хааделира цуьнан беснеш т1ехула (охь)1ийдало т1адамаш.**

Х1океху предложенера охьа:

1. дешт1аьхье йу,къаьстина а йазйо;

2.дешхьалхе йу,цхьаьна айазйо;

3.дешхьалхе йук къаьстина а йазйо;

4. Йа дешт1аьхье а,йа дешхьалхе айац.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |  | «5» | «4» | «3» | «2» |
| 2 | 1 | 3 | 1 | 3 | 2 | 3 | 1 | 3 | 3 | 2 | 1 | 4 | 4 | 2 |  | 13-15 | 10-12 | 7-9 | 1-6 |